smcproject/ml-wiki-sentences huggingface dataset:
കേരളത്തിലുടനീളം സംസ്ഥാന പോലീസ് സേനയ്ക്കും അഗ്നി-രക്ഷാ സേനയ്ക്കും  നാട്ടുകാർക്കും മത്സ്യത്തൊഴിലാളികൾക്കുമൊപ്പംചേർന്ന് വിവിധ സേനാവിഭാഗങ്ങളുടെ സൈനികർ രക്ഷാ പ്രവർത്തനത്തിൽ ഭാഗമായി.
അടിയന്തര സാഹചര്യം മുൻനിറുത്തി വ്യോമസേനയുടെ തിരുവനന്തപുരത്തേയും നാവികസേനയുടെ കൊച്ചിയിലേയും വിമാനത്താവളങ്ങൾ രക്ഷാ പ്രവർത്തനത്തിന് ഉടനടി തുറന്നു കൊടുക്കാൻ നിർദ്ദേശം നൽകിയതായി കേന്ദ്ര പ്രതിരോധമന്ത്രി നിർമ്മലാ സീതാരാമൻ വ്യക്തമാക്കിയിരുന്നു.
അതീവ ഗുരുതര സാഹചര്യമുണ്ടായിരുന്ന ചില പ്രദേശങ്ങളിൽ സൈന്യം ജനങ്ങൾക്കു ആത്മവിശ്വാസം പകർന്നു.
എല്ലാ സൈനിക വിഭാഗങ്ങളിൽനിന്നായും തീരസംരക്ഷണ സേനയിൽനിന്നുമായി വലിയൊരു സംവിധാനം കേരളത്തിൽ പ്രവർത്തിച്ചു.
അതുപോലെതന്നെ തീര സംരക്ഷണ സേനയുടെ 42 ടീമുകൾ, 2 ഹെലിക്കോപ്റ്ററുകൾ, 2 കപ്പലുകൾ എന്നിവ രക്ഷാപ്രവർത്തനത്തിലേർപ്പെട്ടു.
എഞ്ചിനീയറിംഗ ടാസ്ക് ഫോർസ് അവരുടെ 10 ടീമുകളിലെ 790 സൈനികരെ രക്ഷാപ്രവർത്തനത്തിനു വിന്യസിപ്പിച്ചിരുന്നു.
വ്യോമസേന (ഓപ്പറേഷൻ കരുണ)
ഓപ്പറേഷൻ കരുണ എന്ന് പേരിട്ട കേരളത്തിലെ പ്രളയരക്ഷാദൗത്യത്തിൽ പ്രളയത്തിൽ കുടുങ്ങിയവരെ രക്ഷിക്കാൻ വ്യോമസേനയുടെ നേതൃത്വത്തിൽ പ്രവർത്തനങ്ങളുണ്ടായി.
നിരവധി ഹെലികോക്റ്ററുകളാണ്  വ്യോമസേന വിന്യസിച്ചത്.
വ്യോമസേനയുടെ 10 എംഐ-17, വി5 ഹെലികോപ്റ്ററുകളും 10 ലൈറ്റ് ഹെലികോപ്റ്ററുകളും 3 ചേതക്/ ചീറ്റ ഹെലികോപ്റ്ററുകളുമാണ് രക്ഷാ ദൗത്യത്തിനിറങ്ങിയത്.
ഓരോ സി 17 , സി 130 വിമാനങ്ങളും രണ്ട് ഐഎൽ-76 വിമാനങ്ങളും ഏഴു എഎൻ-32 വിമാനങ്ങളും ദൗത്യത്തിലുണ്ടായിരുന്നു.
കേരളത്തിലുടനീളം സംസ്ഥാന പോലീസ് സേനയ്ക്കും അഗ്നി-രക്ഷാ സേനയ്ക്കും  നാട്ടുകാർക്കും മത്സ്യത്തൊഴിലാളികൾക്കുമൊപ്പംചേർന്ന് വിവിധ സേനാവിഭാഗങ്ങളുടെ സൈനികർ രക്ഷാ പ്രവർത്തനത്തിൽ ഭാഗഭാക്കായി.
വ്യോമസേന അവരുടെ 500 മോട്ടോർബോട്ട്, 90 ചെറു വിമാനങ്ങൾ എന്നിവ ഉപയോഗപ്പെടുത്തി.
പാലക്കാടു ജില്ല യിലെ ദേശീയ പാതയിൽ പ്രളയത്തിൽ ഒലിച്ചുപോയ പാലം എഞ്ചിനീയറിംഗ് ടാസ്ക് ഫോർസ് അതിവേഗത്തിൽ പുനസ്ഥാപിക്കുകയും ഗതാഗതം പുനസ്ഥാപിക്കുകയും ചെയ്തു.
സേനാവിഭാഗങ്ങൾക്കൊപ്പം മത്സ്യത്തൊഴിലാളികളും വിവിധ സന്നദ്ധ സംഘടനകളും മുൻകയ്യെടുത്തു പ്രവർത്തിച്ചത് ദുരന്തത്തിന്റെ ആഘാതം കുറയ്ക്കുന്നതിനു കാരണമായി.
കരസേന (ഓപ്പറേഷൻ സഹയോഗ്)
ഓപ്പറേഷൻ സഹയോഗ് എന്ന പേരിൽ കേരള സംസ്ഥാനത്തിന്റെ പല പ്രദേശങ്ങളിലും സൈന്യം നിരവധി രക്ഷാപ്രവർത്തനങ്ങളിൽ പങ്കാളികളായി.
കാലാവസ്ഥാ പ്രശ്നങ്ങളും ദൂര സ്ഥലങ്ങളിൽനിന്നു് വേഗത്തിൽ എത്തിച്ചേരുന്നതിനുള്ള അസൗകര്യമൊക്കെയായി ഉദ്ദേശിച്ച സമയത്തും ആൾബലവും എത്തിക്കുന്നതിനു നേരിയ പ്രശ്നങ്ങൾ ഉണ്ടായി എന്നതൊഴിച്ചാൽ മികച്ച രീതിയിലുള്ള സഹകരണം സൈനിക വിഭാഗങ്ങളുടെ പക്ഷത്തുനിന്നു ലഭിച്ചിരുന്നു.
കരസേന കേരളത്തിലെ പ്രളയബാധിതമായ ഏതാനും ഇടങ്ങളിൽ 13 താൽക്കാലിക പാലങ്ങൾ നിർമ്മിച്ചിരുന്നു.
നാവികസേന (ഓപ്പറേഷൻ മദദ്)
നാവിക സേനയുടെ 82 ടീമുകളിലെ ഏകദേശം ആയിരത്തോളം പേർ രക്ഷാപ്രവർത്തനത്തിൽ പങ്കെടുത്തു.
നാവിക സേനയുടെ 38 ഹെലിക്കോപ്റ്ററുകളും മറ്റു നിരവധി വാഹനങ്ങളും കേരളത്തിൽ പലയിടങ്ങളിലായി പ്രവർത്തിച്ചിരുന്നു.
മോശമായ കാലാവസ്ഥ പലയിടങ്ങളിലും ഹെലികോപ്റ്ററുകളുടെ പ്രവർത്തനത്തിനും ഇറങ്ങുന്നതിനും പ്രശ്നങ്ങൾ സൃഷ്ടിച്ചിരുന്നു.
കൊച്ചിയിൽ സീകിങ് 42 സി ഹെലികോപ്റ്റർ വീടിനു മുകളിലിറക്കി 26 പേരെ രക്ഷിച്ച നാവികസേനയുടെ ക്യാപ്റ്റൻ പി. രാജ്കുമാറിന്റെ സേവനം എടുത്തു പറയേണ്ടതാണ്.
പ്രളയജലത്താൽ വലയം ചെയ്യപ്പെട്ട് അശരണരായ കഴിഞ്ഞ ആലുവ ചെങ്ങമനാട്ടുള്ള ഒരു പൂർണഗർഭിണിയേയും മറ്റൊരു വനിതയേയും നാവിക സേനാ കമാൻഡർ വിജയ് വർമയും സംഘവും അതിസാഹസികമായി വീടിനു മുകളിൽ നിന്നു രക്ഷിച്ചിരുന്നു.
ഈ സംഭവത്തിനു ശേഷം ഒരു വീടിനു മുകളിൽ വെള്ള പെയ്ന്റ് ഉപയോഗിച്ച്‌ ഏതോ അജ്ഞാതനായ വ്യക്തി ആകാശത്തുനിന്നു ദർശിക്കാവുന്ന വലിപ്പത്തിൽ "താങ്ക്സ്" എന്ന് ഇംഗ്ലിഷിൽ എഴുതിയിട്ടു നന്ദി പ്രകടിപ്പിച്ചതിന്റെ ചിത്രം ഭാരതീയ നാവികസേന തന്നെയാണ് അവരുടെ ട്വിറ്റർ പേജിലൂടെ പുറത്തു വിട്ടത്.
പിൽക്കാലത്ത് ഈ രക്ഷാപ്രവർത്തനങ്ങളുടെ പേരിൽ 2018 നവംബറിൽ നാവികസേനയുടെ  ക്യാപ്റ്റൻ വിജയ് വർമ്മ, ക്യാപ്റ്റൻ പി. രാജ്കുമാർ എന്നിവർക്ക് സിംഗപ്പൂരിലെ ഇംഗ്ലീഷ് പത്രമായ 'ദ സ്ട്രെയിറ്റ് ടൈംസ്' ഏർപ്പെടുത്തിയ ' ഏഷ്യൻ ഓഫ് ദ ഈയർ ' പുരസ്കാരം മറ്റു രാജ്യങ്ങളിലെ രക്ഷാപ്രവർത്തകർക്കൊപ്പം ലഭിച്ചിരുന്നു.
വയനാട് നീരാട്ടാടി പൊയിലിൽ വെള്ളത്തിലകപ്പെട്ട വീട്ടമ്മയെ രക്ഷപെടുത്താനുള്ള ശ്രമത്തിനിടെ ശക്തമായ ഒഴുക്കിൽപ്പെട്ട് ഭാരതീയ നാവികസേനയുടെ ബോട്ട് മരത്തിലിടിച്ചു മറിയുകയും നാലു നാവിക സേനാ ഉദ്യോഗസ്ഥരും വഴികാട്ടിയും ഒഴുക്കിൽപെടുകയും ചെയ്തു.
മൂന്നുപേർ നീന്തി രക്ഷപ്പെടുകയും രണ്ടുപേരെ നാട്ടുകാർ രക്ഷപെടുത്തുകയും ചെയ്തു.
ഭാരതീയ നാവികസേനയുടെ കേരള വെള്ളപ്പൊക്ക രക്ഷാ സേവന ദൗത്യം 'ഓപറേഷൻ മദദ്' എന്നാണറിയപ്പെട്ടത്.
ഈ ഹിന്ദി വാക്കിന്റെ അർത്ഥം സഹായമെന്നാണ്.
പത്തനംതിട്ട , തൃശൂർ , എറണാകുളം , കണ്ണൂർ , ആലപ്പുഴ ജില്ലകളിൽനിന്നായി നാവിക സേനാ വിഭാഗം ബോട്ടുകളിലും ഹെലിക്കോപ്റ്ററുകളിലുമായി 16,843 പേരെ രക്ഷപെടുത്തി സുരക്ഷിതസ്ഥാനത്തെത്തിച്ചിരുന്നു.
കൂടുതൽ പേരെ രക്ഷിക്കാൻ സാധിക്കുന്ന ജെമിനി ബോട്ടുകളിലായി എറണാകുളത്തുമാത്രം 48 രക്ഷാ സംഘങ്ങളുണ്ടായിരുന്നു.
വടക്കൻ പറവൂർ (16 എണ്ണം) പെരുമ്പാവൂർ (7 എണ്ണം), പിഴാല തുരുത്ത് , ഇടപ്പള്ളി (ഒന്നു വീതം) , ആലുവ (10 എണ്ണം) മൂവാറ്റുപുഴ (4 എണ്ണം), കടുങ്ങല്ലൂർ (7 എണ്ണം), അത്താണി (2 എണ്ണം) എന്നിങ്ങനെയായിരുന്നു ജെമിനി ബോട്ടുകൾ വിന്യാസിപ്പിച്ചിരുന്നത്.
നാവികസേനയുട ജെമിനി ബോട്ടിൽ വയനാട് , കൽപ്പറ്റ , പനമരം എന്നീ പ്രദേശങ്ങളിൽനിന്ന് പ്രളയത്തിലകപ്പെട്ട 55 പേര സുരക്ഷിത പ്രദേശങ്ങളിലേയ്ക്കു മാറ്റുവാൻ സാധിച്ചിരുന്നു.
നാവികസേനയുടെ ഹെലിക്കോപ്റ്റർ ജീവൻ രക്ഷാ ഉപകരണങ്ങളുമായി വയനാട്ടിൽ വ്യോമനിരീക്ഷണം നടത്തി.
നേവിയുടെ മുങ്ങൽ വിദഗ്ദ്ധരുടെ 4 സംഘങ്ങൾ വയനാട്ടിൽ പ്രവർത്തിച്ചിരുന്നു.
ആലുവ , കാലടി , അങ്കമാലി പ്രദേശങ്ങൾ കേന്ദ്രീകരിച്ചാണ് എറണാകുളം ജില്ല യിൽ നാവിക സേനയെ വിന്യസിപ്പിച്ചത്.
ദുരിതബാധിതർക്ക് മരുന്നുകൾ കൂടാതെ 8000 കിലോ ഭക്ഷ്യവസ്തുക്കളും നാവികസേന എത്തിച്ചുകൊടുത്തിരുന്നു.
നാവികസേനയുടെ 92 സംഘങ്ങളിൽ ഈസ്റ്റേൺ -വെസ്റ്റേൺ സേനാംഗങ്ങളാണ് പ്രവർത്തിച്ചത്.
ദേശീയ ദുരന്ത പ്രതികരണ സേന (എൻഡിആർഎഫ്)
എൻഡിആർഎഫിന്റെ ചരിത്രത്തിലെ ഏറ്റവും വലിയ ദൗത്യങ്ങളിലൊന്നാണ് കേരളത്തിൽ നടന്നത്.
തൃശ്ശൂരിൽ പതിനഞ്ചും പത്തനംതിട്ടയിൽ പതിമൂന്നും ആലപ്പുഴയിൽ പതിനൊന്നും എറണാകുളത്ത് അഞ്ചും ഇടുക്കിയിൽ നാലും മലപ്പുറത്ത് മൂന്നും വയനാടും കോഴിക്കോടും രണ്ട് വീതം സംഘങ്ങളുമാണ് പ്രവർത്തനം നടത്തിയത്.
24,600  പേരെ ദുരിത ബാധിത പ്രദേശങ്ങളിൽ നിന്ന് ഒഴിപ്പിച്ചു.
ഇതിൽ 535 പേരെ മരണമുഖത്തുനിന്നാണ് രക്ഷിക്കാൻ കഴിഞ്ഞത്.
119 മൃഗങ്ങളെയും സേന സുരക്ഷിത സ്ഥാനങ്ങളിലേക്കെത്തിച്ചു.
മത്സ്യത്തൊഴിലാളികളുടെ പങ്കാളിത്തം കൊല്ലം വാടിയിൽ നിന്ന് ചെങ്ങന്നൂരിലേക്ക് പ്രളയ രക്ഷാ  പ്രവർത്തനങ്ങൾക്കായി മത്സ്യബന്ധന ബോട്ടുകൾ ലോറിയിൽ കയറ്റി പോകുന്നു 2018 ലെ പ്രളയ രക്ഷാപ്രവർത്തനങ്ങളുടെ ഭാഗമായി ബോട്ടുകൾ ചെങ്ങന്നൂരിലേക്ക് കൊണ്ടു പോകുന്നതിനായി പോലീസ് - മത്സ്യഫെഡ്-മത്സ്യത്തൊഴിലാളി സംഘ നേതാക്കളുടെ മീറ്റിംഗ് അർദ്ധരാത്രി നടക്കുന്നു
പത്തനംതിട്ട , എറണാകുളം ജില്ലകളിലെ അതിരൂക്ഷമായ പ്രളയക്കെടുതിയിൽ നിരവധി ജീവനുകൾ രക്ഷിച്ചത് കൊല്ലം ജില്ലയിലെ വാടിയിലേയും നീണ്ടകരയിലേയും തിരുവനന്തപുരത്തെ വിഴിഞ്ഞം , പൂന്തുറ എന്നിവിടങ്ങളിലേയും എറണാകുളം മുനമ്പത്തേയും മത്സ്യബന്ധന ബോട്ടുകളും അവയിലെ തൊഴിലാളികളുമാണ്.
94 മത്സ്യബന്ധന ബോട്ടുകളാണ് കൊല്ലം , തിരുവനന്തപുരം ജില്ലകളിൽ നിന്നും രക്ഷാ പ്രവർത്തന ദൌത്യങ്ങൾക്ക് പത്തനംതിട്ടയിൽ എത്തിച്ചത്.
മീൻപിടുത്തത്തിന് ഉപയോഗിക്കുന്ന ചെറുവള്ളങ്ങൾ മുതൽ വലിയ ബോട്ടുകൾ വരെയുള്ളവയാണ് പ്രളയസമയത്ത് മൂന്നു ദിവസങ്ങളിലായി രാവും പകലുമില്ലാതെ രക്ഷാ പ്രവർത്തനങ്ങളിൽ ഏർപ്പെട്ടിരുന്നത്.
ഐടിബിപിയുടെയും ആർമിയുടേയും സേനാംഗങ്ങൾ ആവശ്യത്തിന്  എത്തിയിരുന്നെങ്കിലും ഇവർ കൊണ്ടുവന്ന പരിമിതമായ ബോട്ടുകൾ മാത്രം ഉപയോഗിച്ച് രക്ഷാപ്രവർത്തനം സാധ്യമായിരുന്നില്ല.
തുടർന്ന് വാടി കടപ്പുറത്തു നിന്നും നീണ്ടകരയിൽ നിന്നും തിരുവനന്തപുരത്തു നിന്നും കണ്ണുരിൽ നിന്നും എത്തിച്ച വള്ളങ്ങളും ബോട്ടുകളും രംഗത്തിറങ്ങിയതോടെയാണ് രക്ഷാപ്രവർത്തനം കാര്യക്ഷമമായത്.
ഹെലികോപ്ടർ ഉപയോഗിച്ച് രക്ഷാപ്രവർത്തനം നടത്തുന്നുണ്ടായിരുന്നെങ്കിലും അഞ്ച് പേരെ മാത്രമാണ് ഒരു ഹെലികോപ്ടറിൽ ഒരു സമയം മാറ്റുവാൻ കഴിഞ്ഞത്.
ഈ സമയത്ത് വലിയ മത്സ്യബന്ധന ബോട്ടുകളിൽ ഒരുസമയം 60 പേരെ വരെ രക്ഷപ്പെടുത്തുവാൻ കഴിഞ്ഞു.
വലിയ ബോട്ടുകൾക്ക് അടുക്കുവാൻ കഴിയാത്ത സ്ഥലങ്ങളിൽ ചെറിയ വള്ളങ്ങൾ വിന്യസിപ്പിച്ചും ഇത് രണ്ടും സാധ്യമല്ലാത്ത സ്ഥലങ്ങളിൽ സ്പീഡ് ബോട്ടുകൾ ഉപയോഗിച്ചുമാണ് രക്ഷാപ്രവർത്തനം നടത്തിയത്.
രക്ഷാപ്രവർത്തനത്തിനായി എത്തിച്ച ഒരു മത്സ്യബന്ധന ബോട്ട് പൂർണമായി തകരുകയും ആറു ബോട്ടുകൾക്ക് ഭാഗികമായി കേടുപാടുകൾ സംഭവിക്കുകയും ചെയ്തു.
രക്ഷാപ്രവർത്തനങ്ങളുടെ അവസാനഘട്ടത്തിൽ മുഖ്യമന്ത്രി പിണറായി വിജയൻ പത്രസമ്മേളനത്തിൽ, രക്ഷാപ്രവർത്തതനങ്ങളിൽ വലിയ സഹായമാണ് മത്സ്യബന്ധന ബോട്ടുകളും മത്സ്യതൊഴിലാളികളും നൽകിയിട്ടുള്ളത് എന്നു വിലയിരുത്തി.
രക്ഷാപ്രവർത്തനത്തിലേർപ്പെട്ട മത്സ്യതൊഴിലാളികളെ കേരളത്തിന്റെ സൈന്യം എന്ന് മുഖ്യമന്ത്രി പിണറായി വിജയൻ വിശേഷിപ്പിച്ചു.
ബോട്ടുടമകളും പൊതുവെ നല്ലനിലയിൽ സഹകരിച്ചിട്ടുണ്ടെന്നും ബോട്ടിന് ഇന്ധനത്തോടൊപ്പം തന്നെ ദിവസം 3000 രൂപ വച്ച് നൽകണമെന്ന നിർദ്ദേശവും നൽകിയതായി അറിയിച്ചു.
രക്ഷാ പ്രവർത്തനത്തിനിടയിൽ തകർന്നുപോയ ബോട്ടുകളുടെ കേടുപാടുകൾ സർക്കാർ മേൽനോട്ടത്തിൽ തന്നെ തീർത്തുകൊടുക്കാൻ നിർദ്ദേശിച്ചിട്ടുണ്ടെന്നറിയിച്ചു.
ദുരിതാശ്വാസ പ്രദേശത്ത് രക്ഷാ പ്രവർത്തനത്തിനായി എങ്ങനെയാണോ ബോട്ടുകളെ എത്തിച്ചത്, അതേ തരത്തിൽ തന്നെ അത് മടക്കിയെത്തിക്കണമെന്ന് നിർദ്ദേശവും നൽകി.
ലോകത്തിന്റെ വിവിധ ഭാഗങ്ങളിൽ ഉള്ള മുഴുവൻ മലയാളികളുടെയും പിന്തുണയോടെ, സംസ്ഥാനത്തുടനീളം ദുരിതാശ്വാസ ക്യാമ്പുകളിലായി 10 ലക്ഷത്തിലധികം പേരാണ് ഉണ്ടായിരുന്നത്.
പ്രളയവും തൽഫലമായുണ്ടായ കെടുതികളും കേരളസർക്കാർ ഓരോ അവസരങ്ങളിലും വിലയിരുത്തുകയും സ്ഥിതിഗതികൾ അപ്പപ്പോൾത്തന്നെ പ്രധാനമന്ത്രി, പ്രതിരോധ മന്ത്രി എന്നിവരെ അറിയിക്കുകയും ചെയ്തിരുന്നു.
പ്രാഥമികമായി കണക്കാക്കിയ നഷ്ടം ഏകദേശം 19,512 കോടി രൂപയുടേതായിരുന്നു.
അതു കണക്കിലെടുത്ത് 20,000 കോടി രൂപയുടെ സഹായം കേരളം കേന്ദ്രത്തോട് ആവശ്യപ്പെട്ടുവെങ്കിലും അനുവദിച്ച തുക വെറും 500 കോടി രൂപ മാത്രമായിരുന്നു.
മുഖ്യമന്ത്രിയുടെ ദുരിതാശ്വാസ നിധിയിലേയ്ക്ക് 29 ആഗസ്‌റ്റ്   വരെ ഏകദേശം 730 കോടി രൂപയാണു സമാഹരിക്കപ്പെട്ടതെന്നു കണക്കുകൾ വ്യക്തമാക്കുന്നു.
വാഗ്ദാനം ചെയ്ത വ്യക്തികളുടേയും വൻ വ്യവസായികളുടേയും സംഘടനകളുടേയും സ്ഥാപനങ്ങളുടേയും തുക കൂടിയെത്തുമ്പോൾ ഇത് ആയിരം കോടി രൂപക്കും മുകളിൽ കടക്കുമെന്നു പ്രതീക്ഷിക്കപ്പെടുന്നു.
അടക്കമുള്ള ഗൾഫ് രാജ്യങ്ങളിൽനിന്നും മറ്റു വിദേശ രാജ്യങ്ങളിൽനിന്നും കേരളത്തെ പുനർനിർമ്മിക്കാനുള്ള ഫണ്ട് ഉറപ്പിക്കാനുള്ള ചർച്ചകൾ കേരളത്തിലെ മുഖ്യമന്ത്രി നടത്തി വരുന്നു.
സംസ്ഥാനത്തെ പുനർനിർമ്മിക്കുവാൻ കേരള മുഖ്യമന്ത്രി ആഹ്വാനം ചെയ്ത സാലറി ചലഞ്ചിന് പൊതുസമൂഹത്തിൻനിന്നു വളരെ മികച്ച പ്രതികരണമാണുണ്ടായത്.
ഇതിലേയ്ക്ക് മുൻ പ്രധാനമന്ത്രി മൻമോഹൻസിങിന്റെ വകയായി ഒരു മാസത്തെ ശമ്പളത്തോടൊപ്പം എം.പി. ഫണ്ടിൽനിന്ന് 1 കോടി രൂപയും നൽകുമെന്നു അദ്ദേഹം വാഗ്ദാനം ചെയ്തു.
വിവിധ സംസ്ഥാനങ്ങളുടെ സംഭാവനകൾ ഇന്ത്യയിലെ വിവിധ സംസ്ഥാനങ്ങളുടെ സഹായം
ഇന്ത്യയിലെ മറ്റു സംസ്ഥാനങ്ങളും കേന്ദ്രഭരണപ്രദേശങ്ങളും വ്യക്തികളും മറ്റു സ്ഥാപനങ്ങളും കേരളത്തിനു സംഭാവനയായി നൽകാമെന്നു സമ്മതിച്ച തുകയുടെ വിവരങ്ങൾ താഴെ കൊടുക്കുന്നു.
സംസ്ഥാനം തുക മറ്റുകാര്യങ്ങൾ ആന്ധ്രാപ്രദേശ് 5 കോടി ബീഹാർ 10 കോടി ഛത്തിഖണ്ഡ് 3 കോടി 7 കോടി രൂപയുടെ അരി ഡൽഹി 10 കോടി ജനപ്രതിനിധികളുടെ ഒരു മാസത്തെ ശമ്പളം ഗുജറാത്ത് 10 കോടി ഹരിയാന 10 കോടി ഹിമാചൽ പ്രദേശ് 5 കോടി ജാർഖണ്ഡ് 5 കോടി കർണാടക 10 കോടി മധ്യപ്രദേശ് 10 കോടി മഹാരാഷ്ട്ര 20 കോടി മിസോറം 2 കോടി ഒറീസ 5 കോടി രൂപയുടെ ഫയർ സർവീസ് സംഘത്തെ തരുന്നു പഞ്ചാബ് 10 കോടി ഒരു ലക്ഷം ഭക്ഷണപ്പൊതികൾ പോണ്ടിച്ചേരി 1 കോടി ഗവണ്മെന്റ് ഉദ്യോഗസ്ഥരുടെ ഒരു മാസത്തെ ശമ്പളം (7 കോടിയോളം) രാജസ്ഥാൻ 10 കോടി തമിഴ്‌നാട് 5 കോടി ആദ്യഘട്ടത്തിൽ അവശ്യവസ്തുക്കൾ.
രണ്ടാം ഘട്ടത്തിൽ 4000 കിലോ അരി, ആവശ്യമരുന്നുകൾ, കുട്ടികളുടെ ഉടുപ്പുകൾ, ബെഡ്ഷീറ്റുകൾ, സാരികൾ, ജാക്കറ്റുകൾ തെലുങ്കാന 25 കോടി രണ്ടരക്കോടി രൂപയുടെ കുടിവെള്ള ശുചീകരണ ഉപകരണങ്ങൾ ഉത്തർപ്രദേശ് 15 കോടി ജമ്മു കാശ്മീർ 2 കോടി ഉത്തർഖണ്ഡ് 5 കോടി പശ്ചിമ ബംഗാൾ 10 കോടി അരുണാചൽ പ്രദേശ് 3 കോടി ആസാം 3 കോടി മണിപ്പൂർ 2 കോടി ത്രിപുര 1 കോടി മേഘാലയ 1 കോടി നാഗാലാൻറ് 1 കോടി ഗോവ 5 കോടി കേന്ദ്ര ഗവണ്മെന്റ് 500 കോടി മറ്റു രാജ്യങ്ങളുടെ സംഭാവനകൾ രാജ്യങ്ങൾ തുക മറ്റുകാര്യങ്ങൾ ഖത്തർ 35 കോടി വിവിധ വ്യക്തികളുടെ സംഭാവനകൾ വ്യക്തികൾ തുക മറ്റുകാര്യങ്ങൾ ബിൽ ഗേറ്റ്സ് ഫൌണ്ടേഷൻ (UNICEF മായി സഹകരിച്ചു കേരളത്തിൽ ചിലവഴിക്കും) 4 കോടി ഷംസീർ വയലിൽ 50 കോടി എം.എ. യൂസഫലി 5 കോടി സി പി ഐ (എം ) കേരളം 16 കോടി 44 ലക്ഷം പൊതു മേഖല പെട്രോളിയം കമ്പനികൾ
(ഭാരത് പെട്രോളിയം , ഹിന്ദുസ്ഥാൻ പെട്രോളിയം , ഇന്ത്യൻ ഓയിൽ ) 25 കോടി മോഹൻലാൽ 25 ലക്ഷം മമ്മുട്ടി , ദുൽഖൽ എന്നിവർ 25 ലക്ഷം രാഘവ ലോറന്സ് 1 കോടി പ്രഭാസ് 1 കോടി രാം ചരൺ 60 ലക്ഷം +10 ടൺ അരി ഉപാസന കമിനേനി ( രാം ചരണിൻറെ പത്നി) 1.20 കോടി വിജയ് ദേവാരകൊണ്ട (തെലുങ്ക് സിനിമാ താരം) 5 ലക്ഷം അല്ലു അർജുൻ 25 ലക്ഷം രൂപ കമലഹാസൻ 25 ലക്ഷം ഷീല (സിനിമാ നടി) 5 ലക്ഷം സൂര്യ , കാർത്തി എന്നിവർ ചേർന്ന് (അഗരം ഫൌണ്ടേഷൻറെ പേരിൽ) 25 ലക്ഷം നാജി സിയാദ് ലിമിറ്റഡ് 50 ലക്ഷം കോരാത്ത് മുഹമ്മദ് (കെ.എം ട്രേഡിങ്ങ്) 2 കോടി 35 ലക്ഷം ബി.ആർ. ഷെട്ടി 2 കോടി അമിതാഭ് ബച്ചൻ 51 ലക്ഷം കുമ്മനം രാജശേഖരൻ ( മിസോറാം ഗവർണർ) 1 ലക്ഷം പ്രതിഭാ പാട്ടിൽ 1 ലക്ഷം അഖിലേഷ് യാദവ് ഡിമ്പിൾ (പത്നി) 1 കോടി കെ.കെ. വേണുഗോപാൽ (അറ്റോർണി ജനറൽ) 1 കോടി ഹനാൻ (കോളജ് വിദ്യാർത്ഥിനി, തൊടുപുഴ) 1.5 ലക്ഷം ഡോ. ആസാദ് മൂപ്പൻ (ആസ്റ്റർ ഡി.എം. ഹെൽത്ത് കെയർ) 50 ലക്ഷം നടുഭായി പട്ടേൽ ( ദാദ്രനഗർ ഹവേലി പാർലമെൻറ് അംഗം എം.പി. തൻറെ പ്രാദേശിക വികസന നിധിയിൽനിന്ന്) 1 കോടി സഞ്ജു സൈമൺ (ക്രിക്കറ്റ് താരം) 15 ലക്ഷം സുശാന്ത് സിംഗ് രജപുട്ട് 1 കോടി റോഹിഗ്യൻ അഭയാർത്ഥികൾ 40,000രൂപ വിവിധ സംഘടനകളുടെ സംഭാവനകൾ സംഘടനകൾ തുക മറ്റുകാര്യങ്ങൾ ആപ്പിൾ 7 കോടി ഗൂഗിൾ 7 കോടി ഫേസ്ബുക്ക് 1.75 കോടി കല്യാൺ സിൽക്സ് 2 കോടി 40 ലക്ഷം മലബാർ ഗ്രൂപ്പ് 2 കോടി റഡികോ ഖൈത്താൻ ലിമിറ്റഡ് 51 ലക്ഷം റിലയൻസ് ഫൌണ്ടേഷൻ 21 കോടി + ഏകദേശം 50 കോടി രൂപ ( 7.3 ദശലക്ഷം യുഎസ് ഡോളർ) മൂല്യമുള്ള റിലീഫ് വസ്തുക്കൾ.
മീർ ഫൌണ്ടേഷ ൻ (ഷാരൂഖ് ഖാൻ) 21 ലക്ഷം അദാനി ഫൌണ്ടേഷൻ 50 കോടി മാതാ അമൃതാനന്ദമയി മഠം 10 കോടി ഹ്യൂണ്ടായി 1 കോടി സുസുക്കി ഇന്ത്യ 1 കോടി ഹോണ്ട 3 കോടി മെർസിഡസ് ബെൻസ് 30 ലക്ഷം ബജാജ് ഓട്ടോ 2 കോടി ഫാത്തിമ ഹെൽത്ത്കെയർ ഗ്രൂപ്പ്, യു.എ.ഇ.
1 കോടി + 4 കോടിയുടെ മെഡിക്കൽ റിലീഫ്.
സ്റ്റാർ ഇന്ത്യ 5 കോടി
കെ.സി.എഫ്. (കേരള കൾച്ചറൽ ഫോറം, ന്യൂജഴ്സി ) 10 ലക്ഷം വേലമ്മാൾ എജ്യുക്കേഷണൽ ട്രസ്റ്റ് ( തമിഴ്നാട് ) 1 കോടി ഇന്ത്യൻ ബാങ്ക് 4.01 കോടി (ഇതിൽ 3.01 കോടി ബാങ്കിലെ ജീവനക്കാർ സമാഹരിച്ചു) കാനറ ബാങ്ക് 5.01 കോടി HDFC ബാങ്ക് 10 കോടി +30 പ്രളയബാധിക ഗ്രാമങ്ങൾ ഏറ്റെടുത്തു പുനർനിർമ്മിക്കും ആക്സിസ് ബാങ്ക് 5 കോടി സ്റ്റേറ്റ് ബാങ്ക് ഓഫ് ഇന്ത്യ 2 കോടി ഫെഡറൽ ബാങ്ക് 4 കോടി ദുബൈ ഇസ്ലാമിക് ബാങ്ക് (50 ലക്ഷം ദിർഹം) 10 കോടി കുടുംബശ്രീ കണ്ണൂർ ജില്ല മിഷൻ 1 കോടി 15 ലക്ഷം കേരളാ കുടുംബശ്രീ 7 കോടി ഡി.എം.കെ. 1 കോടി എൻ.ടി.ടി.വി (സിക്സ് ഹവർ ടെലിതോൺ എന്ന്പേരിട്ട ലൈവിലൂടെ സമാഹരിച്ചത്) 10.32 കോടി പ്രദീപ് ഭാവ്‌നാനി  എൻ.ടി.ടി.വി സിക്സ് ഹവർ ടെലിതോൺ എന്ന പ്രോഗ്രാമിലേക്കു 5 കോടി "കേരള ഫ്ലഡ് റിലീഫ് ഫണ്ട് ഫ്രം യു.എസ്.എ." (അരുൺ നെല്ല, അജോമോൻ എന്നിവരുടെ നേതൃത്വത്തിൽ ചിക്കാഗോയിൽനിന്നു സ്വരൂപിച്ചത്).
10.5 കോടി രാജ്യത്തെ മുഴുവൻ കോൺഗ്രസ് എം.പിമാരും എം.എൽ.എമാരും എം.എൽ.സിമാരും ഒരുമാസത്തെ ശമ്പളം ദുരിതാശ്വാസഫണ്ടിലേക്കു നൽകുന്നു ആമ് ആദ്മി പാർട്ടി എം.പിമാരും എം.എൽ.എമാരും ഒരുമാസത്തെ ശമ്പളം ദുരിതാശ്വാസഫണ്ടിലേക്കു നൽകുന്നു ഇന്ത്യൻ ടെലകോം ഓഫീസർമാർ ഒരു ദിവസത്തെ ശമ്പളം ദുരിതാശ്വാസഫണ്ടിലേയ്ക്കു നൽകുന്നു.
തമിഴ്നാട്ടിലെ സർക്കാർ ജീവനക്കാരുടെ ഒരു ദിവസത്തെ ശമ്പളം 200 കോടി ഇന്ത്യൻ നേവി 8.92 കോടി നവോദയ സാംസ്കാരികവേദി ദമ്മാം,സൗദി അറേബ്യ 1 കോടി കേരളത്തിലെ സ്ക്കൂൾ കുട്ടികൾ 14 കോടി കേരള എൻ.ജി.ഒ. യൂണിയൻ 38,50,000 മഴയുടെ തോത് ജില്ലാടിസ്ഥാനത്തിൽ മഴയുടെ തോത് ജില്ലാടിസ്ഥാനത്തിൽ (1 ജൂൺ 2018 - 17 ഓഗസ്റ്റ് 2018) ജില്ല മഴയുടെ തോത് (mm) സാധാരണ മഴയുടെ തോത് (mm) % ആലപ്പുഴ 1648.1 1309.5 29% എറണാകുളം 2305.9 1606.0 48% ഇടുക്കി 3211.1 1749.1 89% കണ്ണൂർ 2450.9 2234.9 10% കാസർകോഡ് 2549.94 2489.1 -12% കൊല്ലം 1427.3 985.4 51% കോട്ടയം 2137.6 1452.6 50% കോഴിക്കോട് 2796.4 2156.5 30% മലപ്പുറം 2529.8 1687.3 52% പാലക്കാട് 2135.0 1254.2 75% പത്തനംതിട്ട 1762.7 1287.5 44% തിരുവനന്തപുരം 920.8 643.0 45% തൃശ്ശൂർ 1894.5 1738.2 16% വയനാട് 2676.8 2167.2 26% കേരളം 2226.4 1620.0 41% വർഷപാതത്തിന്റെ സ്ഥിതിവിവരക്കണക്കുകൾ
സാധാരണ തോതിൽ നിന്നുള്ള വ്യതിയാനത്തിന്റെ (%) ആഴ്ചതോറുമുള്ള കണക്ക് (ആഴ്ചാവസാനത്തെ തീയതി) പുനരധിവാസപ്രവർത്തനങ്ങൾ‌
സംസ്ഥാനത്തിൻറെ വിവിധ പ്രദേശങ്ങളി‍ലെ രക്ഷാപ്രവർത്തനം പൂർത്തീകരിച്ച ശേഷമുള്ള പുനരധിവാസ പ്രവർത്തനങ്ങളിലേക്കാണ് ഇപ്പോൾ സർക്കാരിന്റെ ശ്രദ്ധ തിരിഞ്ഞിരിക്കുന്നത്.
ദുരിതാശ്വാസ ക്യാമ്പുകളിൽനിന്നു തിരികെ തങ്ങങ്ങളുടെ വീടുകളിലെത്താൻ സന്നദ്ധരായവർക്ക് അവരുടെ വീടുകളിൽ അടിഞ്ഞുകൂടിയിരിക്കുന്ന ചെളി നീക്കം ചെയ്തു വൃത്തിയാക്കുന്നിതോടൊപ്പം അടിസ്ഥാന സൌകര്യങ്ങൾ ലഭ്യമാക്കുന്നതിനുള്ള നടപടികളും പുരോഗമിച്ചുവരുന്നു.
കുടിവെള്ളം, ഭക്ഷണം, വൈദ്യുതി എന്നിവ ഇതിൽ പ്രധാനമാണ്.
വീടുകളിലേയ്ക്കു തിരിച്ചു പോകുന്നവരുടെ പ്രാഥമിക ചെലവുകൾക്കായി 10,000 രൂപവീതം സംസ്ഥാന സർക്കാർ അനുവദിച്ചിട്ടുണ്ട്.
ദുരന്തപ്രദേശങ്ങളിൽ പകർച്ചവ്യാധികൾ പടരാനുള്ള സാദ്ധ്യത മുൻനിറുത്തി അതു തടയുന്നതിനുള്ള നടപടികൾ ആരോഗ്യപ്രവർത്തകർ നടത്തി വരുന്നു.
വിവാദങ്ങൾ പ്രളയക്കെടുതിയുടെ സമയത്ത് മന്ത്രി കെ. രാജു ജർമനിയിലേക്ക് പോയത് വിവാദമായി.
മൂന്ന് ദിവസത്തെ സന്ദർശനത്തിന് പുറമെ 22 ന് മലയാളി സംഘടനയുടെ ഓണാഘോഷത്തിൽ കൂടി പങ്കെടുക്കാനായിരുന്നു കെ. രാജുവിന്റെ ജർമനി യാത്ര.
വിവാദമായതിനെ തുടർന്ന്  മന്ത്രിയോട് തിരികെ വരാൻ സിപിഐ സംസ്ഥാന സെക്രട്ടറി കാനം രാജേന്ദ്രൻ ആവശ്യപ്പെട്ടു.
പ്രളയം ഒരു ദേശീയ ദുരന്തമായി പ്രഖ്യാപിക്കണമെന്ന ആവശ്യം കേന്ദ്രം അംഗീകരിച്ചില്ല.
ഇതു സംബന്ധിച്ച ഹർജിയിൽ അതീവ ഗുരുതരമായ ദുരന്തത്തിന്റെ ഗണത്തിൽ പെടുത്തി പരിഗണിക്കുന്നുണ്ടെന്ന് കേന്ദ്ര സർക്കാർ കോടതിയിൽ വ്യക്തമാക്കി.
സൈന്യത്തിനെ രക്ഷാ പ്രവർത്തനത്തിന്റെ പൂർണ്ണ ചുമതല സൈന്യത്തിനെ ഏൽപ്പിക്കണമെന്ന പ്രതിപക്ഷ നേതാവിന്റെയും മറ്റ് കക്ഷി നേതാക്കളുടെയും ആവശ്യം പരിഗണിക്കാൻ കഴിയില്ലെന്ന് മുഖ്യമന്തി പിണറായി വിജയൻ വ്യക്തമാക്കി.
ഒരിടത്തും അങ്ങനെ ചെയ്തിട്ടില്ലെന്നും ഭരണം സൈന്യത്തെ ഏൽപ്പിക്കാൻ കഴിയില്ലെന്നും അദ്ദേഹം വ്യക്തമാക്കി.
വാഗ്ദാനം ചെയ്ത തുകയെ ചൊല്ലി വിവാദം നടന്നു വരുന്നു.
യൂ എ ഇ 700 കോടി വാഗ്ദാനം ചെയ്തതായി നിരവധി പ്രദേശിക, ദേശീയ അന്തർ ദേശീയ മാധ്യമങ്ങൾ റിപ്പോർട്ട് ചെയ്തിരുന്നു.
മുഖ്യമന്ത്രിയുടെ ദുരിദാശ്വാസ ഫണ്ടിൽ നിന്നും പിണറായിവിജയൻ സർക്കാർ ദൂർത്തുകൾ നടത്തിയതിന്റെ തെളിവുകൾ ..
ലക്ഷമി നായരുടെ വിവാദഭൂമിയിൽ ഫ്ലാറ്റ് സമുച്ചയം പണിയാൻ ലക്ഷണങ്ങൾ സർക്കാർ വകമാറ്റി.
ഏകദേശം 88 ലക്ഷം രൂപയാണ് ഇതിനായി മാറ്റിയത്.
https://keralakaumudi.com/news/news.php?id=86427 u=lakshmi-nair-flat-take-rebuild-kerala-office KSEB തൊഴിലാളികളിൽ നിന്നും സാലറി ആയി പിരിച്ച പണം KSEB കേരളാ സർക്കാർ ഖജനാവിലേക്ക് നൽകിയില്ല സംഭവം വിവാദമായതിനെ തുടർന്ന് എംഎം മണി പൈസ സർക്കാരിലേക്ക് ചെക്ക് കൊടുത്തു തടിയൂരി.
https://www.mangalam.com/news/detail/330366-latest-news-minister-mm-mani-on-kseb-salary-challenge-fund.html
എന്നാൽ കേന്ദ്ര ഗവൺമെന്റ് വിദേശ സഹായം സ്വീകരിക്കില്ല എന്ന നിലപാടെടുത്തു.
തുടർന്ന് യു എ ഇ യുടെ ഇന്ത്യൻ സ്ഥാനപതി കേരളത്തിന് സഹായം വാഗ്ദാനം ചെയ്തിരുന്നു എന്നും എന്നാൽ തുക പ്രഖ്യാപിച്ചിരുന്നില്ല എന്നും വ്യക്തമാക്കി.
അർണബ് ഗോസ്വാമി ഒരു ചാനൽ ചർച്ചയിൽ വിദേശ സഹായം ആവശ്യപ്പെട്ട് നടക്കുന്ന കേരളീയർ വിദേശത്ത് ഇന്ത്യയെ അപമാനിക്കുകയാണെന്നും അതിനാൽ കേരളീയർ നാണം കെട്ടവന്മാരുടെ ഒരു സംഘമാണ് എന്ന് വിശേഷിപ്പിച്ചതിനെ ചൊല്ലിയുള്ള വിവാദവും തുടരുന്നു.
കേരളത്തിലെ ഡാമുകൾ ഒരുമിച്ച് തുറന്നതുകൊണ്ടാണ് വെള്ളപ്പൊക്കമുണ്ടായതെന്നും അതല്ല അതിശക്തമായ മഴ തുടർച്ചയായി പെയ്തതാണ് വെള്ളപ്പൊക്കത്തിന് ഇടയാക്കിയതെന്നും ഉള്ള വിവാദം രാഷ്ട്രീയ വൃത്തങ്ങളിൽ നടന്നു വരുന്നു.
എന്നാൽ കേന്ദ്ര ജല കമ്മീഷന്റെ റിപ്പോർട്ട് വന്നതോടെ ആരോപണങ്ങൾക്ക് വിലയില്ലാതായി.
കേരളത്തിലെ മന്ത്രിമാർ സംഭാവന പിരിക്കുവാൻ ഖജനാവിലെ കോടികൾ മുടിച്ച് വിദേശരാജ്യങ്ങളിലേയ്ക്കു പോകുന്നതിനെക്കുറിച്ചുള്ള വിവാദങ്ങൾ തുടരുന്നു.
പ്രളയജലം എലിപ്പനി പോലുള്ള പല സാംക്രമികരോഗങ്ങൾക്കും കാരണമാകുന്നതായി റിപ്പോർട്ടുകളുണ്ട്.
സംസ്ഥാന ആരോഗ്യവകുപ്പിന്റെ നേതൃത്വത്തിൽ പ്രതിരോധ പ്രവർത്തനങ്ങൾ നടക്കുന്നു.
സഹായവെബ്സൈറ്റുകൾ
രക്ഷാപ്രവർത്തനങ്ങൾ ഏകോപിപ്പിക്കാനും റിലീഫ് ക്യാമ്പുകളിലേക്ക് സഹായം എത്തിക്കാനും ധാരാളം വെബ്സൈറ്റുകൾ നിർമ്മിക്കപ്പെട്ടു.
കേരളസർക്കാറിന്റെ നേതൃത്വത്തിൽ രൂപപ്പെടുത്തിയ keralarescue.in ആയിരുന്നു ഇതിൽ പ്രധാനം.
വെബ്സൈറ്റുകളുടെ പട്ടിക keralaresue.in unitekerala.com https://www.keralaflood.org http://rescueapp.in v4kerala.com https://www.microid.in/keralaflood Lifehunterz.com https://keralaneeds.com https://keralafights.com ഇതും കാണുക സാലറി ചലഞ്ച് (2018) വെള്ളപ്പൊക്കവും സാംക്രമിക രോഗങ്ങളും വിശക്കുന്ന ജലം തൊണ്ണൂറ്റിയൊമ്പതിലെ വെള്ളപ്പൊക്കം കേരളത്തിലെ വെള്ളപ്പൊക്കം (2019) ഉഷാഹിതി അവലംബങ്ങൾ പുറത്തേക്കുള്ള കണ്ണികൾ http://keralafloods.geospoc.com/%5Bപ്രവർത്തിക്കാത്ത+കണ്ണി%5D 2018 Kerala floods എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോഡ് ഇഞ്ചക്ഷൻ ഇംഗ്ലീഷ് വിലാസം https://ml.wikipedia.org/wiki/Code_injection ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
അസാധുവായ ഡാറ്റ(invalid data)പ്രോസസ്സ് ചെയ്യുന്നത് മൂലമുണ്ടാകുന്ന കമ്പ്യൂട്ടർ ബഗിനെ ചൂഷണം ചെയ്യുന്നതിനെയാണ് കോഡ് ഇൻജക്ഷൻ എന്ന് വിളിക്കുന്നത്.
വൾനറബിലിറ്റിയുള്ള ഒരു കമ്പ്യൂട്ടർ പ്രോഗ്രാമിലേക്ക് കോഡ് അവതരിപ്പിക്കുന്നതിന് വേണ്ടി (അല്ലെങ്കിൽ "ഇൻജക്റ്റ്" ചെയ്യുന്നതിന്) അറ്റാക്കർ കോഡ് ഇഞ്ചക്ഷൻ ഉപയോഗിക്കുന്നത്.
ഇത്തരത്തിൽ വിജയിപ്പിക്കാൻ സാധിച്ച കോഡ് ഇഞ്ചക്ഷന്റെ ഫലം വിനാശകരമായിരിക്കും, ഉദാഹരണത്തിന്, കമ്പ്യൂട്ടർ വൈറസുകളോ കമ്പ്യൂട്ടർ വേമുകളോ പ്രചരിപ്പിക്കാൻ അനുവദിക്കുന്നതിലൂടെ.
ഒരു ആപ്ലിക്കേഷൻ വിശ്വസനീയമല്ലാത്ത ഡാറ്റ ഒരു ഇന്റർപ്രെറ്ററിന് അയയ്‌ക്കുമ്പോൾ കോഡ് ഇഞ്ചക്ഷൻ വൾനറബിലിറ്റി സംഭവിക്കുന്നു.
എസ്ക്യൂഎൽ , എൽഡിഎപി(LDAP), എക്സ്പാത്ത്(XPath), നോഎസ്ക്യൂഎൽ ക്വറികൾ, ഒഎസ്(OS) കമാൻഡുകൾ, എക്സ്എംഎൽ പാഴ്‌സറുകൾ, എസ്എംടിപി ഹെഡറുകൾ, പ്രോഗ്രാം ആർഗ്യുമെന്റുകൾ മുതലായവയിലാണ് ഇഞ്ചക്ഷനിലെ പിഴവുകൾ കൂടുതലായി കാണപ്പെടുന്നത്.
പരിശോധനയിലൂടെ കണ്ടെത്തുന്നതിനേക്കാൾ  സോഴ്സ് കോഡ് പരിശോധിക്കുമ്പോൾ ഇഞ്ചക്ഷൻ മൂലം സംഭവിക്കുന്ന പിഴവുകൾ കണ്ടെത്തുന്നത് എളുപ്പമായിരിക്കും.
സ്കാനറുകളും ഫസറുകളും ഉപയോഗിച്ച് ഇഞ്ചക്ഷൻ മൂലം സംഭവിക്കുന്ന പിഴവുകൾ കണ്ടെത്താൻ സഹായിക്കും.
ഇൻജക്ഷൻ മൂലം ഡാറ്റ നഷ്‌ടത്തിനോ, കറപ്ക്ഷനോ, ലാക്ക് ഓഫ് അക്കൗണ്ടബിറ്റിയോ അല്ലെങ്കിൽ പ്രവേശനം നിരസിക്കന്നതിനോ കാരണമാകാം.
ഇൻജക്ഷൻ ചിലപ്പോൾ പൂർണ്ണമായി ഹോസ്റ്റ് ഏറ്റെടുക്കുന്നതിലേക്ക് നയിച്ചേക്കാം.
ചില തരത്തിലുള്ള കോഡ് ഇഞ്ചക്ഷനുകൾ ഇന്റർപ്രെട്ടേഷനിലുള്ള പിശകുകളാണ്, ഇത് ഉപയോക്താവ് നല്കുന്ന ഇൻപുട്ടിന് പ്രത്യേക അർത്ഥം നൽകുന്നു.
കമ്പ്യൂട്ടർ സയൻസിന്റെ ലോകത്തിന് പുറത്തും സമാനമായ ഇന്റർപ്രെട്ടേഷൻ പിശകുകൾ നിലവിലുണ്ട്, ഹാസ്യ ദിനചര്യയായ ഹൂസ് ഓൺ ഫസ്റ്റ്?
("ഹൂസ് ഓൺ ഫസ്റ്റ്?" എന്നത് ഒരു അമേരിക്കൻ കോമഡി പരിപാടിയാണിത്, കോമഡി കലാകാരന്മാരായ അബോട്ടും കോസ്റ്റെല്ലോയും ചേർന്ന് അവതരിപ്പിച്ചിരുന്ന ഒരു ക്ലാസിക് കോമഡി റുട്ടീനാണിത്.).
പതിവായി നൽകുന്ന വാക്കുകളിൽ നിന്ന് ശരിയായ പേരുകൾ വേർതിരിച്ചറിയുന്നതിൽ പരാജയപ്പെടുന്നു.
അതുപോലെ തന്നെ, ചില തരത്തിലുള്ള കോഡ് ഇഞ്ചക്ഷനുകൾ മൂലം, സിസ്റ്റം കമാൻഡുകളിൽ നിന്ന് ഉപയോക്താവ് നൽകിയ ഇൻപുട്ട് വേർതിരിച്ചറിയുന്നതിൽ പരാജയപ്പെടുന്നു.
സിസ്റ്റം ഹാക്കിംഗ് അല്ലെങ്കിൽ ക്രാക്കിംഗ്, വിവരങ്ങൾ, പ്രവിലേജ് എസ്കലേഷൻ അല്ലെങ്കിൽ ഒരു സിസ്റ്റത്തിലേക്കുള്ള അനധികൃതമായി പ്രവേശിക്കുക എന്നിവയിൽ കോഡ് ഇഞ്ചക്ഷൻ ടെക്നിക്കുകൾ ഹാക്കറന്മാക്ക് പ്രിയപ്പെട്ടതാണ്.
ഇനിപ്പറയുന്നവ ഉൾപ്പെടെ നിരവധി ആവശ്യങ്ങൾക്കായി കോഡ് ഇഞ്ചക്ഷൻ ദോഷകരമായി ഉപയോഗിക്കാം: എസ്ക്യൂഎൽ(SQL) ഇൻജക്ഷൻ വഴി ഒരു ഡാറ്റാബേസിലെ മൂല്യങ്ങൾ ഏകപക്ഷീയമായി പരിഷ്ക്കരിക്കുന്നു.
ഇതിന്റെ ആഘാതം വെബ്‌സൈറ്റ് ഡീഫേസ്മെന്റ് മുതൽ സെൻസിറ്റീവ് ഡാറ്റയു‌ടെ ഗുരുതരമായ ചോർച്ച സംഭവിക്കുന്നത് വരെയാകാം.
സെർവർ സ്‌ക്രിപ്റ്റിംഗ് കോഡ് ( പിഎച്ച്പി (PHP) അല്ലെങ്കിൽ എഎസ്പി(ASP) പോലുള്ളവ) ഇഞ്ചക്ട് ചെയ്ത് ഒരു സെർവറിൽ മാൽവെയർ ഇൻസ്റ്റാൾ ചെയ്യുകയോ മെയിൽവൊലന്റ് കോഡ് നടപ്പിലാക്കുകയോ ചെയ്യുന്നു.
യുണിക്സിലെ സെറ്റ്യൂഡ് റൂട്ട് ബൈനറിയിലെ ഷെൽ ഇൻജക്ഷൻ വൾനറബിലിറ്റി മുതലെടുത്ത് റൂട്ട് അനുമതികളിലേക്കുള്ള പ്രിവിലേജ് എസ്കലേഷൻ നേടുന്നു, അല്ലെങ്കിൽ മൈക്രോസോഫ്റ്റ് വിൻഡോസിൽ ഉള്ള ലോക്കൽ സിസ്റ്റത്തിലെ ഒരു സേവനം ഉപയോഗപ്പെടുത്തുന്നു.
എച്ച്ടിഎംഎൽ /സ്ക്രിപ്റ്റ് ഇൻജക്ഷൻ ( ക്രോസ് സൈറ്റ് സ്ക്രിപ്റ്റിംഗ് ) ഉപയോഗിച്ച് വെബ് ഉപയോക്താക്കളെ ആക്രമിക്കുന്നു.
2008-ൽ, എല്ലാ വൾനറബിലിറ്റികളെയും കൂടി 5.66% ആ വർഷം കോഡ് ഇഞ്ചക്ഷൻ ആയി തരംതിരിച്ചിട്ടുണ്ട്, ഇത് ഏറ്റവും ഉയർന്ന റെക്കോർഡിലെത്തിയ വർഷമാണ്.
2015ൽ ഇത് 0.77 ശതമാനമായി കുറഞ്ഞു.
ഗുണകരമല്ലാത്തതും ആസൂത്രിതമില്ലാത്തതുമായ ഉപയോഗം
കോഡ് ഇഞ്ചക്ഷൻ നല്ല ഉദ്ദേശ്യത്തോടെ ഉപയോഗിക്കാം; ഉദാഹരണത്തിന്, കോഡ് ഇഞ്ചക്ഷനിലൂടെ ഒരു പ്രോഗ്രാമിന്റെയോ സിസ്റ്റത്തിന്റെയോ സ്വഭാവം മാറ്റുകയോ ട്വീക്ക് ചെയ്യുകയോ ചെയ്യുന്നത് ഒരു മലിഷ്യസ് ഇന്റന്റ്(malicious intent-കേടുപാടുകൾ വരുത്തുക, വിവരങ്ങൾ മോഷ്ടിക്കുക, അല്ലെങ്കിൽ കമ്പ്യൂട്ടർ സിസ്റ്റങ്ങൾ, നെറ്റ്‌വർക്കുകൾ അല്ലെങ്കിൽ സോഫ്റ്റ്‌വെയർ ആപ്ലിക്കേഷനുകൾ എന്നിവയുടെ സാധാരണ പ്രവർത്തനത്തെ തടസ്സപ്പെടുത്തുക എന്ന ഉദ്ദേശ്യത്തോടെ വ്യക്തികളോ സോഫ്റ്റ്‌വെയർ പ്രോഗ്രാമുകളോ എടുക്കുന്ന ബോധപൂർവവും ഹാനികരവുമായ പ്രവർത്തനങ്ങളെയാണ് മലിഷ്യസ് ഇന്റന്റ് എന്ന പദം സൂചിപ്പിക്കുന്നത്.) കൂടാതെ സിസ്റ്റത്തെ ഒരു പ്രത്യേക രീതിയിൽ പെരുമാറാൻ ഇടയാക്കും.
കോഡ് ഇഞ്ചക്ട് ചെയ്യാം, ഉദാഹരണത്തിന്: ഒരു സെർച്ച് റിസൾട്ട് പേജിന്റെ യഥാർത്ഥ രൂപകൽപ്പനയിൽ ദൃശ്യമാകാത്ത ഉപയോഗപ്രദമായ ഒരു പുതിയ കോളം അവതരിപ്പിക്കാൻ സാധിക്കും.
യഥാർത്ഥ ഡിസൈനിന്റെ ഡിഫോൾട്ട് ഫംഗ്‌ഷനുകളിൽ വെളിപ്പെടുത്താത്ത ഒരു ഫീൽഡ് ഉപയോഗിച്ച് ഡാറ്റ ഫിൽട്ടർ ചെയ്യുന്നതിനോ ഓർഡർ ചെയ്യുന്നതിനോ ഗ്രൂപ്പ് ചെയ്യുന്നതിനോ ഉള്ള ഒരു പുതിയ മാർഗം വാഗ്ദാനം ചെയ്യുന്നു.
ഡ്രോപ്പ്ബോക്‌സ് പോലുള്ള പ്രോഗ്രാമുകളെ സംബന്ധിച്ചിടത്തോളം, ഒരു ഓഫ്‌ലൈൻ പ്രോഗ്രാമിൽ ഓൺലൈൻ ഉറവിടങ്ങളിലേക്ക് കണക്റ്റുചെയ്യാൻ ഉപയോഗിക്കാവുന്ന പ്രത്യേക ഭാഗങ്ങൾ ചേർക്കുന്നു.